《偈颂一百零四首 其十三》
宋代·释绍昙

积癈未苏，连遭荒旱。铁作心肠，也须寸断。山僧自小不喜煎熬，幸遇中秋，何妨赏玩。

皓月流辉，觉天云散。倒跨杨岐三脚驴，深村荒草闲行看。

光境俱忘，瞎乾坤眼。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。